Нядаўна Аляксандр і Дар’я зрабілі новую частку праекта, стварыўшы фотаінсцэніроўку гісторый, якія расказвалі ім жанчыны. Джынсы, якія спаліў бацька дачцэ, ртутны градуснік, які разбіў і схаваў у падушцы жонкі яе муж, нага, якая пасінела ад марозу, — сын выгнаў маці ўзімку жыць у хлеў… Гэта ўсё рэальныя эпізоды жыцця рэальных жанчын, якія знайшлі сваё выратаванне, але па-ранейшаму баяцца адкрыць імя агрэсара.